en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml en en ml en ml nl ml en ml nl ml sv ml nl ml nl ml fr ml fr ml nl ml fr ml en ml fr ml nl ml en ml en ml en ml nl ml nl ml nl ml en ml en ml en ml en ml nl ml nl ml nl ml nl ml nl ml nb ml nl ml en ml en ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml en ml en ml en ml nl ml nl ml nl ml fr ml nl ml nl ml en ml nl ml nl ml nl ml en ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
കേരളത്തെ പിന്നോട്ട് നയിച്ച അഞ്ചു വര്‍ഷങ്ങള്‍
കേരളം ഒരു നിയമസഭാ തിരഞ്ഞെടുപ്പിലേക്ക് നീങ്ങുകയാണ്. ഇടതുപക്ഷം കെട്ടിപ്പടുത്ത ജനപക്ഷ വികസനത്തിന്റെ നേട്ടങ്ങളെല്ലാം ഇന്ന് കുഴിച്ചുമൂടപ്പെട്ടു കഴിഞ്ഞു. 2011 മുതല്‍ ബജറ്റ് പ്രഖ്യാപനങ്ങളെല്ലാം ഒരു വിധത്തിലല്ലെങ്കില്‍ മറ്റൊരു വിധത്തില്‍ പദ്ധതികളുടെ ആവര്‍ത്തനമാണ്. വാഗ്ദാന ലംഘനങ്ങളുടെ പെരുമഴയാണ് കഴിഞ്ഞ അഞ്ചു വര്‍ഷക്കാലം ഉണ്ടായത്.
2011 മെയ് 12-ന് എല്‍ഡിഎഫ് സര്‍ക്കാര്‍ സ്ഥാനമൊഴിയുമ്പോള്‍ സംസ്ഥാന ഖജനാവില്‍ എല്ലാ കുടിശികകളും കൊടുത്തുതീര്‍ത്ത് 1473 കോടി രൂപ നീക്കിയിരുപ്പുണ്ടായിരുന്നു. പിന്നീട് യുഡിഎഫ് സര്‍ക്കാര്‍ അധികാരമേറ്റെടുക്കുന്നതിനു മുമ്പ് മെയ് പതിനഞ്ചാം തീയതിയില്‍ വ്യാപാരികള്‍ ഒടുക്കിയ നികുതിയടക്കം ഏതാണ്ട് മൂവായിരം കോടിയിലധികം രൂപ ഖജനാവില്‍ ഉണ്ടായിരുന്നു. ക്ഷേമ പെന്‍ഷന്‍, ജീവനക്കാരുടെ ക്ഷാമബത്ത, കരാറുകാരുടെ ബില്ലുകള്‍, മുന്‍ യുഡിഎഫ് സര്‍ക്കാര്‍ ബാക്കിവെച്ചുപോയ കര്‍ഷകരുടെ പലിശയിളവിനത്തിലെ 150 കോടി, മൂന്നു രൂപയ്ക്ക് അരി പദ്ധതിയുടെ 150 കോടി, കരാറുകാരുടെ കുടിശിക 1200 കോടി ഇവയെല്ലാംതന്നെ കൊടുത്തു തീര്‍ത്തശേഷമാണ് മേല്‍പ്പറഞ്ഞ മൂവായിരത്തിലധികം കോടി രൂപ ഖജനാവില്‍ മിച്ചം വെച്ചുകൊണ്ട് 2011 മെയ് മാസത്തില്‍ എല്‍ ഡി എഫ് സര്‍ക്കാര്‍ അധികാരം ഒഴിഞ്ഞത്. 2010-2011 വര്‍ഷത്തില്‍ കടമിതര വരവുകളുടെ വര്‍ദ്ധനയും മൊത്തം ചെലവിന്റെ വര്‍ദ്ധനയും തമ്മിലുള്ള അന്തരം പോസിറ്റീവായ വര്‍ഷമായിരുന്നു. (സിഎജി റിപ്പോര്‍ട്ട് 2015).
ഇത്തരത്തില്‍ തികച്ചും ഭദ്രമായ ഒരു ഖജനാവുമായി ഭരണത്തില്‍ വന്ന യുഡിഎഫ് സര്‍ക്കാര്‍ ഈ സംസ്ഥാനത്തിന് കഴിഞ്ഞ അഞ്ചു വര്‍ഷത്തിനിടയില്‍ നല്‍കിയ സംഭാവന എന്താണ്? ഏറ്റവും പുതിയ കണക്കുകള്‍ അനുസരിച്ച് സംസ്ഥാനത്തിന്റെ സാമ്പത്തിക ബാധ്യത 2015 മാര്‍ച്ച് അവസാനത്തില്‍ 1,41,947 കോടിയാണ്. ഇതില്‍ 44.1 ശതമാനം കടം (42,362.01 കോടി രൂപ) അടുത്ത ഏഴു വര്‍ഷത്തിനുള്ളില്‍ തിരിച്ചടക്കേണ്ടതുമാണ്. (സി എ ജി റിപ്പോര്‍ട്ട് 2015). ഇത്തരമൊരു കടക്കെണിയില്‍ ഈ സംസ്ഥാനം അകപ്പെട്ടതിന്റെ കാരണങ്ങളെന്താണ്? കഴിഞ്ഞ അഞ്ചു വര്‍ഷത്തിനുള്ളില്‍ യുഡിഎഫ് സര്‍ക്കാര്‍ വന്‍കിട വികസന പദ്ധതികള്‍ നടപ്പിലാക്കിയതിന്റെയോ, ക്ഷേമപദ്ധതികള്‍ക്കായി കയ്യയച്ച് ചെലവാക്കിയതിന്റേയോ ബാക്കിപത്രമാണോ ഈ കടക്കെണി? ഈ സംസ്ഥാനത്ത് കാര്യക്ഷമമായ നികുതി പിരിവും, നികുതിയേതര ധനസമാഹരണവും നടന്നിട്ടുണ്ടോ? പദ്ധതി വിഹിതം കാര്യക്ഷമമായി ചെലവഴിക്കപ്പെട്ടിട്ടുണ്ടോ? പിന്നെയെങ്ങനെയാണ് ഒരു പുതിയ പദ്ധതിയും നടപ്പിലാക്കാതെ, ജീവനക്കാരുടെ ശമ്പള പരിഷ്‌കരണംപോലും മാറ്റിവെച്ച ഒരു സര്‍ക്കാര്‍ ഈ സാമ്പത്തിക ദുരന്തത്തില്‍ ചെന്നുപെട്ടതെന്ന് ചിന്തിക്കണം.
യുഡിഎഫ് സര്‍ക്കാര്‍ സാമ്പത്തിക മാനേജ്‌മെന്റില്‍ കാണിച്ച കെടുകാര്യസ്ഥത 2015-ലെ സിഎജി റിപ്പോര്‍ട്ട് തുറന്നു കാണിക്കുന്നു. 2010-2011 ല്‍ കടമിതര വരവ് മൊത്തം ചെലവിന്റെ വര്‍ദ്ധനയേക്കാള്‍ 141 കോടി രൂപ അധികം വരികയുണ്ടായി. എല്‍ ഡി എഫ് സര്‍ക്കാരിന്റെ മികച്ച ധനകാര്യ മാനേജ്‌മെന്റു വഴിയാണ് ഇത് സാധിച്ചത്. എന്നാല്‍ യു ഡി എഫ് അധികാരത്തില്‍ വന്നതിനു ശേഷം 2011-12 ല്‍ 5084 കോടിയും, 2012-13 ല്‍ 2187 കോടിയും 2013-14 ല്‍ 1942 കോടിയും 2014-15 ല്‍ 1698 കോടിയും ധനസമാഹരണത്തില്‍ കുറവുവന്നു. 2014-15 ല്‍ ആകെ കടമെടുത്ത ഫണ്ട് 18,509 കോടി ആയിരുന്നു. എങ്കിലും പലിശയും മുതലും തിരിച്ചു നല്‍കുന്നതിനും ഉപയോഗിച്ച ശേഷമുള്ള അറ്റലഭ്യത വെറും 5,365 കോടി മാത്രമായിരുന്നു. കടമെടുത്ത തുക ഉപയോഗിച്ച് റവന്യൂ കമ്മി നികത്തേണ്ട അവസ്ഥയും സംജാതമായി. ആകെ കടമെടുത്ത തുകയില്‍ നിന്നും 8,10 കോടി മാത്രമാണ് വികസന പ്രവര്‍ത്തനങ്ങള്‍ക്കായി മിച്ചമുണ്ടായിരുന്നത്. 2014-15 ല്‍ കൂട്ടിച്ചേര്‍ക്കപ്പെട്ട സാമ്പത്തിക ബാധ്യതയുടെ 12.4 ശതമാനം മാത്രമാണ് വികസനത്തിനായി നീക്കിവെക്കപ്പെട്ടത്. (സിഎജി റിപ്പോര്‍ട്ട് 2015 പേജ് 40). യുഡിഎഫ് സര്‍ക്കാരിന്റെ അഞ്ചാം വര്‍ഷത്തില്‍ റവന്യൂ കമ്മി 13,796 കോടിയിലും ധനകമ്മി 18,462 കോടിയിലും എത്തി നില്‍ക്കുന്നു.
എല്‍ ഡി എഫിന്റെ ഭരണകാലത്ത് ജനങ്ങളുടെമേല്‍ അധിക നികുതി ബാധ്യതയൊന്നും അടിച്ചേല്‍പ്പിക്കുകയുണ്ടായില്ല. എന്നാല്‍ നികുതി പിരിവില്‍ കൃത്യമായി ശ്രദ്ധ കേന്ദ്രീകരിക്കുകയും 2010-11-ല്‍ കേരളത്തിലെ മൊത്തം റവന്യൂ വരവ്  30,990.95 കോടി രൂപയിലെത്തുകയും ചെയ്തു. വില്‍പ്പന നികുതി വരുമാനം 15,833 കോടി ആയിരുന്നു. യുഡിഎഫിന്റെ അഞ്ചു വര്‍ഷക്കാലയളവില്‍ ലക്ഷ്യമിട്ട നികുതി പിരിവില്‍ 30,000 കോടി രൂപയുടെ നികുതി ചോര്‍ച്ചയുണ്ടായി. വന്‍കിടക്കാര്‍ക്ക് നികുതി കുടിശികയില്‍ വിവേചനമില്ലാതെ സ്റ്റേ നല്‍കുകയും ബാധ്യതകള്‍ എഴുതിത്തള്ളുകയും ചെയ്ത് സംസ്ഥാന ഖജനാവിനെ പാപ്പരാക്കുന്ന നയമാണ് ഇപ്പോഴത്തെ യുഡിഎഫ് സര്‍ക്കാര്‍ കൈകൊണ്ടത്. പതിമൂന്നാം ധനകാര്യ കമ്മീഷന്‍ അവാര്‍ഡായി ലഭിച്ച ധനസഹായത്തില്‍ റോഡുകളുടേയും പാലങ്ങളുടേയും അറ്റകുറ്റ പണി, ജല വിതരണ മേഖലയുടെ പരിപാലനം, നീതിന്യായ സേവനം മെച്ചപ്പെടുത്തല്‍ എന്നീ മേഖലകളില്‍ നിബന്ധനകള്‍ പാലിക്കാതിരുന്നതിനാല്‍ അവാര്‍ഡ് തുകയില്‍ ഏതാണ്ട് 100 കോടി രൂപയുടെ കുറവുണ്ടായി. 699.26 കോടി രൂപ ചെലവഴിക്കാതെ തിരിച്ചടക്കുകയും ചെയ്തു.
സംസ്ഥാനത്തെ കാര്‍ഷിക വളര്‍ച്ചാ നിരക്ക് 4.67 ശതമാനമായി കുറഞ്ഞിരിക്കുന്നു. സംസ്ഥാനത്തിന്റെ മൊത്തം ആഭ്യന്തര ഉല്‍പ്പാദനത്തില്‍ കാര്‍ഷിക മേഖലയുടെ വിഹിതം 11.6 ശതമാനമായി കുറഞ്ഞു. നെല്ലുല്‍പ്പാദനം 2014-15 ല്‍ 5.62 ലക്ഷം ടണ്‍ ആയി കുറഞ്ഞു. (-0.39 ശതമാനം). കാര്‍ഷിക രംഗത്ത് കര്‍ഷകരെ കൃഷിയില്‍ തല്‍പ്പരരാക്കാന്‍ ഉതകുന്ന ആദായം ലഭ്യമാക്കാന്‍ ഒരു നടപടിയും സര്‍ക്കാരിന്റെ ഭാഗത്തുനിന്ന് ഉണ്ടായിട്ടില്ല. നെല്ല്, റബ്ബര്‍ കര്‍ഷകര്‍ക്കായി പ്രഖ്യാപിച്ച പദ്ധതികള്‍ വെറും ബജറ്റ് പ്രഖ്യാപനങ്ങളായി ഒതുങ്ങി. 50 ശതമാനം സര്‍ക്കാര്‍ പ്രീമിയത്തോടെ കര്‍ഷക ആരോഗ്യ ഇന്‍ഷുറന്‍സ് പദ്ധതി , ഓരോ കൃഷി ഭവനു കീഴിലും അഞ്ച് പോളി ഹൗസുകള്‍, 100 കോടി രൂപയുടെ പരിസ്ഥിതി സൗഹൃദ വ്യവസായ ഗ്രീന്‍ ഫിനാന്‍സ് പദ്ധതി ഇവയൊന്നും വെളിച്ചം കണ്ടില്ല. വെള്ളമുണ്ടയിലെ ശശിധരന്‍, തോണിച്ചാലിലെ ജോസ്, തിരുനെല്ലിയിലെ ചന്ദ്രന്‍ തുടങ്ങി അമ്പതിലേറെ കര്‍ഷകര്‍ കടക്കെണിയില്‍പെട്ട് ഈ ഭരണകാലത്ത് ജീവിതം അവസാനിപ്പിച്ചു.
ക്ഷേമ പെന്‍ഷനുകള്‍ വര്‍ദ്ധിപ്പിച്ചുകൊണ്ട് ഉത്തരവുകള്‍ ഇറക്കിയതല്ലാതെ, കുടിശിക പെന്‍ഷന്‍ വിതരണം ചെയ്യാന്‍ ഒരു നടപടിയും സ്വീകരിച്ചില്ല. നിലവിലുള്ള 34 ലക്ഷം ക്ഷേമപെന്‍ഷന്‍കാരുടെ ഒക്‌ടോബര്‍ മാസം മുതലുള്ള പെന്‍ഷന്‍ തുക കുടിശികയാണ്. 1400 കോടിയിലധികമാണ് കുടിശിക. ക്ഷേമപെന്‍ഷന്‍കാരില്‍ 24 ലക്ഷംപേര്‍ നിരാലംബരായ സ്ത്രീകളാണ്. അവര്‍ക്ക് മരുന്നിനും ഭക്ഷണത്തിനും വകയില്ലാതായിരിക്കുന്നു. ക്ഷേമപെന്‍ഷനുകള്‍ മുടങ്ങുന്നത് മനുഷ്യാവകാശ ലംഘനമാണെന്നും ക്ഷേമപെന്‍ഷനുകള്‍കൊണ്ടുമാത്രം ജീവിക്കുന്ന നിരവധിപേര്‍ സമൂഹത്തിലുണ്ടെന്ന് മറക്കരുതെന്നും ലോകായുക്തയുടെ ഉത്തരവില്‍ പറയാനിടയായിട്ട് അധിക ദിവസമായിട്ടില്ല.  സാഫല്യം ഭവന നിര്‍മ്മാണ പദ്ധതി, എല്ലാ ഭൂരഹിതര്‍ക്കും മിച്ചഭൂമി, രാജീവ് ആവാസ് യോജന, സായൂജ്യം ഭവന നിര്‍മ്മാണ പദ്ധതി തുടങ്ങി അട്ടപ്പാടി ആദിവാസി അക്ഷയപാത്രം പദ്ധതിവരെ എല്ലാം കടലാസില്‍ മാത്രം ഒതുങ്ങി.
കഴിഞ്ഞ എല്‍ ഡി എഫ് സര്‍ക്കാരിന്റെ കാലത്ത് പൊതുമേഖലാ സ്ഥാപനങ്ങള്‍ 2006-07 കാലത്ത് 140 കോടി, 2007-08 ല്‍ 509 കോടി, 2008-09 ല്‍ 446 കോടി, 2009-10 ല്‍ 666 കോടി 2010-11ല്‍ 344 കോടി എന്നിങ്ങനെ ലാഭത്തില്‍ പ്രവര്‍ത്തിച്ചപ്പോള്‍ 2012-13, 2013-14 വര്‍ഷങ്ങളില്‍ യു ഡി എഫ് സര്‍ക്കാരിന്റെ കെടുകാര്യസ്ഥത കാരണം യഥാക്രമം 147 കോടി, 422 കോടി എന്നിങ്ങനെ നഷ്ടത്തിലേക്ക് കൂപ്പുകുത്തുന്നതാണ് നാം കണ്ടത്. 2014-15 ലെ നഷ്ടകണക്കുകള്‍ ഇങ്ങനെ, 96 പൊതുമേഖലാ സ്ഥാപനങ്ങള്‍ ചേര്‍ന്ന് 2,030.05 കോടി രൂപയാണ് നഷ്ടം വരുത്തിയത്. വൈദ്യുതി നിരക്ക് രണ്ടു തവണ കുത്തനെ വര്‍ദ്ധിപ്പിച്ചിട്ടും ആകെ നഷ്ടം 1522.95 കോടിയില്‍ എത്തി നില്‍ക്കുന്നു.
ഭരണം ആരംഭിച്ചതുമുതല്‍ തുടങ്ങി മന്ത്രിഭേദമില്ലാതെ നടത്തിയ അഴിമതിയുടെ കഥകള്‍ കൊച്ചു കുട്ടികള്‍ക്കുപോലും അറിയാവുന്നവ ആയതിനാല്‍ വിസ്തരിക്കുന്നില്ല. എങ്കിലും പെരുമാറ്റ ചട്ടം നിലവില്‍ വരുന്നതിനു മുമ്പ് നടന്ന മന്ത്രിസഭാ യോഗത്തില്‍ അജണ്ടക്കു പുറത്ത് അറുന്നൂറിലധികം ഇനങ്ങളില്‍ തീരുമാനമെടുക്കുകയും, കായലുകളും പുറമ്പോക്ക് ഭൂമിയും , സര്‍ക്കാര്‍ ഭൂമിയും ഒക്കെ അനധികൃതമായി വന്‍കിടക്കാര്‍ക്ക് പതിച്ചു നല്‍കുന്നതാണ് നമ്മള്‍ കാണുന്നത്. സര്‍ക്കാരില്‍ നിക്ഷിപ്തമായ പീരുമേട്ടിലെ ഹോപ് പ്‌ളാന്റേഷനും , ജയിലില്‍ കിടക്കുന്ന ഒരു വ്യാജ സിദ്ധന്റെ കയ്യില്‍ നിന്നും കഴിഞ്ഞ എല്‍ ഡി എഫ് സര്‍ക്കാര്‍ ഏറ്റെടുത്ത മിച്ചഭൂമിയും മറ്റും നിര്‍ലജ്ജം മടക്കി നല്‍കുന്നതാണ് ഈ ദിവസങ്ങളില്‍ നാം കാണുന്നത്. ഈയടുത്ത് ഒരു വാരികയുമായുള്ള അഭിമുഖത്തില്‍ ഉമ്മന്‍ചാണ്ടി പറഞ്ഞത് പ്രതിപക്ഷത്തിന് അദ്ദേഹത്തെ ഭയമാണെന്നാണ്. പ്രതിപക്ഷത്തിന് ഉമ്മന്‍ചാണ്ടിയെ ഒരു ഭയവുമില്ല.  കേരളത്തിലെ ജനങ്ങള്‍ ഉമ്മന്‍ചാണ്ടിയെ ഭയക്കുന്നു. സംസ്ഥാനം മൊത്തമായി വിറ്റു തുലച്ച അഴിമതി ഭരണം തിരിച്ചുവരുമോ എന്നാണ് അവരുടെ ഭയം. ഈ ഭരണം തിരിച്ചുവരരുതേ എന്ന് അവര്‍ ആഗ്രഹിക്കുന്നു.
comments powered by Disqus. comments powered by Disqus
ഹരിതഗ്രാമം: ഒരു പരിവര്‍ത്തനത്തിന്റെ കഥ
മാറാരോഗികള്‍ക്ക് ആശ്വാസമായി സാന്ത്വന പരിചരണം
ഉണ്ണിരാജ: അറിവ് ആയുധമാക്കിയ സഖാവ്
കേരളത്തെ പിന്നോട്ട് നയിച്ച അഞ്ചു വര്‍ഷങ്ങള്‍
മരണാനന്തരം മനുഷ്യാവയവങ്ങള്‍ മണ്ണിനോ മനുജനോ ?
നടക്കാത്ത മൂന്നാം ബദല്‍ മോഹം
വിഴിഞ്ഞം: ഇടതു നിലപാട് ഞെട്ടിപ്പിക്കുന്നു
ഈ സര്‍ക്കാര്‍ കൂടെയുണ്ട്; എപ്പോഴും
സ്വദേശി ജാഗരണ്‍ മഞ്ച് എതിര്‍ത്താലും ബിജെപിയെ ആര്‍എസ്എസ് തടയില്ല
യുറോപ്പിലെ ആളൊഴിഞ്ഞ പള്ളികള്‍ വില്‍പ്പനക്ക്
മലയാളക്കരിയില്‍ ചെങ്കൊടി പാറലിന് 75 ആണ്ട്
തീവ്രവാദികളെ അമര്‍ച്ച ചെയ്യാനാവാതെ പാകിസ്ഥാന്‍
എണ്ണ വിപണി തകര്‍ച്ച ടെക്‌സാസിലെ എണ്ണക്കിണറില്‍ നിന്നും
മോറല്‍ പൊലിസിങിനെതിരെ കേരളത്തില്‍ ചുംബനവും ലണ്ടനില്‍ മുലയൂട്ടലും
പ്രായമേറുന്ന യുറോപ്പിന് കുടിയേറ്റക്കാരെ ആവശ്യം
യുദ്ധവീരന്‍ ഐഎന്‍എസ് വിക്രാന്തിനെ പൊളിച്ചടുക്കി
കമ്യുണിസ്റ്റുപാര്‍ട്ടികളുടെ കോണ്‍ഗ്രസ് വിരോധം സ്റ്റാലിനിസത്തിന്റെ ബാക്കി പത്രം
കുടിയേറ്റം: ചെകുത്താനും കടലിനുമിടയില്‍ യൂറോപ്പ്
എംവിആര്‍ വിഴിഞ്ഞത്തിന്റെ സാധ്യതകള്‍ കണ്ടറിഞ്ഞ ഭരണാധികാരി
എണ്ണ വിലയിലെ കുറവ്: റഷ്യക്കെതിരായ യുഎസിന്റെ രഹസ്യ യുദ്ധം
മലാലയെ ലോകം ആദരിക്കുമ്പോള്‍ പാകിസ്ഥാനില്‍ ഭ്രഷ്ട്
മദ്യവും ഫ്‌ളക്‌സും പിന്നെ തരൂറും
കൈലാഷ് സത്യാര്‍ഥി; അക്ഷീണനായ അവകാശസംരക്ഷകന്‍
യുവസംരംഭകര്‍ക്ക് വഴിയൊരുക്കി കേരളം (മുഖ്യമന്ത്രി എഴുതുന്നു)
മോദിക്കു യുഎസ് കോടതി സമന്‍സ്; കരിങ്കൊടികളും കാണേണ്ടി വന്നേക്കും
മഹാരാഷ്ട്രയിലെ മാറുന്ന തെരഞ്ഞെടുപ്പ് മുഖം
മദ്യ നിരോധനക്കാര്‍ സ്പിരിറ്റ് ലോബിയുടെ ആള്‍ക്കാരോ?
ഇസ്‌ളാമിക സ്റ്റേറ്റിനെതിരെയുള്ള പോരാട്ടത്തില്‍ ശത്രുവിന്റെ ശത്രു മിത്രം
ശീതയുദ്ധത്തിന്റെ പുതിയ ഘട്ടമായി യുെ്രെകന്‍ പ്രതിസന്ധി
നേട്ടങ്ങള്‍ക്കിടയിലും കേരളം പോകുന്നത് പിറകോട്ട്
All rights Reserved 2017 © Kerala Malar